Oficial BNR, către români: "Nu vă mai aștepți să vă crească nivelul de trai. Deja trăiți cu mult peste posibilități". Reacții
Declarațiile economistului-șef al BNR, care le-a transmis românilor să nu se aștepte să le mai crească nivelul de trai, întrucât trăiesc deja mult peste posibilități, a atras critici aspre din partea economiștilor și a oamenilor de rând.
Economistul-șef al Băncii Naționale, Valentin Lazea, spune că avem un nivel de trai cu mult peste posibilități și că ar trebui să călătorim mai des cu mijloacele de transport și să refolosim lucrurile uzate, scrie Profit.
Remarcile sale au atras reacții multiple ale economiștilor și ale oamenilor de rând.
"Nu vă mai așteptați să vă crească nivelul de trai. Deja trăiți cu mult peste posibilități. Faceți mai bine să refolosiți niște lucruri, să le reparați, să sortați plasticele separat, să mergeți mai mult cu mijloacele de transport în comun, să nu mai călătoriți cu avionul, ci cu trenul", a spus Valentin Lazea.
"În România, vreo 7 ai din 10 muncești pentru stat"
Declarația este aspru criticată de specialiștii în economie, arată Prima News.
"În România le este bine și trăiesc peste potențialul lor toți acei speciali, cei care au afaceri cu statul, cei care sunt prin nu știu câte consilii de administrație. În România, vreo 7 ani din 10 muncești pentru stat și vreo 3 ani din 10 muncești pentru tine. Nu știu cât se trăiește peste potențial cu asemenea taxe", este de părere Cristian Păun, profesor de economie.
Sursa: StirilePROTV
Dată publicare:
31-03-2024 14:05